เรื่องที่ต้องการแจ้ง: ขอความอนุเคราะห์ติดตั้งสัญญานไฟจราจรทางข้ามม้าลาย บริเวณหน้าสวนหลวง ร.9 ประตูดาวเรือง
เรียน   คุณชัชชาติ สิทธิพันธุ์ (ผู้ว่าราชการกรุงเทพมหานคร) และ  ผู้เกี่ยวข้อง
เนื่องด้วย บริษัท พัฒน์กล จำกัด (มหาชน) ตั้งอยู่ตรงข้ามสวนหลวง ร.9  ฝั่งประตูดาวเรือง ซึ่งมีทางม้าลายอยู่บริเวณด้านหน้าบริษัท แต่ไม่มีสัญญานไฟจราจร โดยทางม้าลายดังกล่าวนั้น ในแต่ละวันทั้งในช่วงเช้า และเย็น จะมีพนักงาน และประชาชนทั่วไปใช้สัญจรข้ามระหว่าง 2 ฝั่งเป็นจำนวนมาก 
ซึ่งที่ผ่านมาในจุดนี้ มักมีอุบัติเหตุจราจรเกิดขึ้นบ่อยครั้งทั้งกรณีรถชนกันหรือรถชนคน โดยอุบัติเหตุครั้งล่าสุดเกิดขึ้นเมื่อวันที่ 2 พฤศจิกายนที่ผ่านมา ในช่วงเวลาประมาณ 07.00 น. พนักงานของบริษัทได้เดินข้ามทางม้าลาย แต่กลับประสบอุบัติเหตุถูกรถจักรยานยนต์ชน จนเป็นเหตุให้พนักงานเสียชีวิต 
	ด้วยความตระหนักถึงความไม่ปลอดภัยของผู้ที่ต้องสัญจร และใช้ถนนบริเวณดังกล่าว ดังนั้นทางบริษัท ฯ จึงขอความอนุเคราะห์มายังท่านในการพิจารณาติดตั้งสัญญาณไฟจราจรบริเวณทางข้ามทางม้าลาย ในจุดนี้ เพื่อลดความเสี่ยงในการเกิดอุบัติเหตุซ้ำอีก และเพิ่มความปลอดภัยให้กับประชาชนโดยทั่วไปที่ต้องสัญจรไปมา โดยบริษัทฯยินดีให้ความร่วมมือในการดำเนินการหากหน่วยงานของท่านมีความประสงค์ที่จะต้องขอการสนับสนุน
จึงเรียนมาเพื่อขอความอนุเคราะห์ และหวังเป็นอย่างยิ่งว่าจะได้รับความอนุเคราะห์จากท่าน
ผู้ประสานงาน: คุณภัครินทร์ อ่อนลำยอง  เบอร์โทรศัพย์ 082-5953924 จากทาง บริษัท พัฒน์กล จำกัด (มหาชน)